Egyik utczán végig megyek én
Egyik utczán végig megyek én,
     A másikon visszajövök én.
Szakajtottam rózsát fehéret,
     Tartottam szeretőt helyeset.

Kis kertemben nyilik a rózsa,
     Jaj de ide érzik a szaga,
Leszakajtom egyik levelét,
     Tudom a rózsámnak a nevét.

Likas a kalapom teteje,
     Kihullott a rózsa belőle.
Ha kihullott, benne vagyok én,
     Egy leányért meg nem halok én.

Keresztet vetek a házadra;
     Nem megyek tilos udvarodra,
Csókot raktam piros ajkidra,
     Mire nem voltál méltó soha.

Adjon isten rózsám, jó éjszakát,
     Nem csikorgatom ajtód sarkát.
Bár eddig se csikorgattam volna,
     A szivemnek könnyebb lett volna.
Népköltészet